Greqia përballë dilemave
Shumë grekë ndjejnë se sovraniteti i vendit po nënvlerësohet nga kërkesat ndërkombëtare për masa të rrepta ekonomike
Greqia e lashtë njihet si vendlindja e demokracisë. Populli grek tani do të votojë për fatin e ekonomisë së tij çka ndoshta do të ndikojë edhe në fatin e krejt eurozonës. Kryeministri Xhorxh Papandreu i habiti politikanët në Athinë dhe përtej saj, duke shpallur një referendum mbi paketën e re evropiane të ndihmave të caktuar për në janar. Po ashtu qeveria do të përballet me votëbesimin e parlamentit të premten. deklaroi zoti Papandreu të martën Gjatë muajve të fundit, një valë grevash dhe protestash kundër masave të rrepta ekonomike ka pushtuar qytetet greke. Paketa e re evropiane e ndihmës ekonomike kërkon shkurtime të mëtejshme të pagave në sektorin publik dhe në pensionet si dhe rritjen e taksave. Anketat tregojnë se më shumë se gjysma e grekëve janë kundër, që do të thotë një votim negativ në referendum është krejtësisht i mundëshëm. Gazetari politik Kostas Raptis thotë se grekët gjithnjë e më shumë po kthehen kundër Bashkimit Evropian. Kjo ka shtuar tensionet me Gjermaninë, e cila ka nxitur kërkesat e bllokut për masa më të rrepta ekonomike në Greqi. Në një festë kombëtare në Greqi javën e kaluar që përkujton Luftën e Dytë Botërore, disa protestues valëvitën flamuj dhe hodhën parulla kundër Gjermanisë. Në demostrata të mëparshme, protestuesit kanë krijuar skena nga krimet naziste të luftës. Në publik, udhëheqësit tregojnë shenja uniteti. Por referendumi duket se do t’i tendosë këto marrëdhënie. Joerg Rocholl është president i Shkollës Evropiane të Menaxhimit në Berlin. Pas disa ditësh qetësie relative, Evropa është zhytur përsëri në pasiguri politike dhe ekonomike.